b"\n_START_ARTICLE_\nHabitatge al carrer del Fossar, 5\n_START_SECTION_\nDescripci\xc3\xb3\n_START_PARAGRAPH_\nCasa entre mitgeres, d'un sol tram i assentada damunt la roca. S'hi accedeix mitjan\xc3\xa7ant quatre graons de pedra. El carener \xc3\xa9s paral\xc2\xb7lel a la fa\xc3\xa7ana, orientada a migdia. El portal \xc3\xa9s rectangular, amb una grossa llinda que presenta inscripcions: IHS / TONI VIT 1605._NEWLINE_Al primer pis hi ha un balc\xc3\xb3 amb un portal rectangular, i al segon una petita finestra amb ampit i espiera._NEWLINE_La teulada presenta un r\xc3\xa0fec molt ampli._NEWLINE_\xc3\x89s constru\xc3\xafda en pedra sense polir llevat dels elements de ressalt, formats per carreus ben carejats._NEWLINE_La fa\xc3\xa7ana mostra restes d'arrebossat. El balc\xc3\xb3, els portals i les bigues de la teulada s\xc3\xb3n de fusta.\n_START_SECTION_\nHist\xc3\xb2ria\n_START_PARAGRAPH_\nLa import\xc3\xa0ncia de les cases d'aquest carrer rau sobretot en la bellesa arquitect\xc3\xb2nica i la unitat dels edificis que la integren, tots ells constru\xc3\xafts als segles XVII i XVIII i que han estat restaurats recentment amb molta fidelitat._NEWLINE_L'establiment de cavallers al Castell de Rupit als segles XII i XIII donaren un caire aristocr\xc3\xa0tic a la poblaci\xc3\xb3, al segle XIV la demografia baixa considerablement. Al fogatge del segle XVI ja s'observa una certa recuperaci\xc3\xb3 i a partir del segle XVII comen\xc3\xa7a a ser nucli important de poblaci\xc3\xb3, ja que durant la guerra dels Segadors, al 1654, s'hi establiren molts francesos."